CELEX: 62019CA0742
Language: bg
Date: 2021-07-15 00:00:00
Title: Дело C-742/19: Решение на Съда (голям състав) от 15 юли 2021 г. (преюдициално запитване от Vrhovno sodišče Republike Slovenije — Словения) — B. K./Република Словения (Ministrstvo za obrambo) (Преюдициално запитване — Защита на безопасността и здравето на работниците — Организация на работното време — Членове на въоръжените сили — Приложимост на правото на Съюза — Член 4, параграф 2 ДЕС — Директива 2003/88/ЕО — Приложно поле — Член 1, параграф 3 — Директива 89/391/ЕИО — Член 2, параграф 2 — Дейности на военнослужещите — Понятие за работно време — Период на дежурство — Спор относно трудовото възнаграждение на работника)

30.8.2021   
            
            
               BG
            
            
               Официален вестник на Европейския съюз
            
            
               C 349/5
            
         
      Решение на Съда (голям състав) от 15 юли 2021 г. (преюдициално запитване от Vrhovno sodišče Republike Slovenije — Словения) — B. K./Република Словения (Ministrstvo za obrambo)
      (Дело C-742/19) (1)
      
      (Преюдициално запитване - Защита на безопасността и здравето на работниците - Организация на работното време - Членове на въоръжените сили - Приложимост на правото на Съюза - Член 4, параграф 2 ДЕС - Директива 2003/88/ЕО - Приложно поле - Член 1, параграф 3 - Директива 89/391/ЕИО - Член 2, параграф 2 - Дейности на военнослужещите - Понятие за работно време - Период на дежурство - Спор относно трудовото възнаграждение на работника)
      (2021/C 349/05)
      Език на производството: словенски
      
         Запитваща юрисдикция
      
      Vrhovno sodišče Republike Slovenije
      
         Страни в главното производство
      
      
         Жалбоподател: B. K.
      
         Ответник: Република Словения (Ministrstvo za obrambo)
      
         Диспозитив
      
      
                  1)
               
               
                  Член 1, параграф 3 от Директива 2003/88/ЕО на Европейския парламент и на Съвета от 4 ноември 2003 година относно някои аспекти на организацията на работното време във връзка с член 4, параграф 2 ДЕС трябва да се тълкува в смисъл, че упражнявана от военнослужещ дейност по носене на дежурство е изключена от приложното поле на тази директива:
                  
                              —
                           
                           
                              или когато тази дейност се осъществява в рамките на първоначално обучение, оперативно обучение или същинска военна операция,
                           
                        
                              —
                           
                           
                              или когато представлява толкова специфична дейност, че не се поддава на схема за ротация на персонала, позволяваща да се осигури спазването на изискванията на посочената директива,
                           
                        
                              —
                           
                           
                              или когато с оглед на всички релевантни обстоятелства е видно, че тази дейност се изпълнява в рамките на изключителни събития, които поради своята тежест и мащаб изискват приемането на мерки, абсолютно необходими за защитата на живота, на здравето и на безопасността на обществото, чието надлежно изпълнение би било застрашено, ако трябва да се спазват всички изисквания, установени в посочената директива,
                           
                        
                              —
                           
                           
                              или когато прилагането на посочената директива към такава дейност, чрез задължаване на съответните органи да въведат схема за ротация или за планиране на работното време, би могло да се осъществи само в ущърб на същинските военни операции.
                           
                        
            
                  2)
               
               
                  Член 2 от Директива 2003/88 трябва да се тълкува в смисъл, че допуска за период на дежурство, през който военнослужещият е длъжен да остане в казармата по назначението си, но не извършва реална трудова дейност, да се определи различно възнаграждение от това за период на дежурство, през който той действително полага труд.
               
            
         (1)  ОВ C 19, 20.1.2020 г.